Toto

Pelin päähenkilö, pieni Toto, on kotoisin vieraalta planeetalta. Hän lentelee aluksellaan maapallolla maasta toiseen oppien uutta matkan varrella. Napsauta ohjelman käynnistyttyä Englannin lippua, niin kaikki tekstit ovat englanniksi. Näytölle ilmestyy maailmankartta. Toto voit matkata kaikkiin keltaisella merkittyihin maihin. Jos valitset esimerkiksi Meksikon, saat tästä väkirikkaasta maasta tietoja Toton lentomatkan aikana. Kun Toto on laskeutunut ja astunut lentokentän tulohalliin, napsauta kuvan vasemmassa reunassa olevaa naista. Voit osallistua tietovisaan, jossa sinun on napsautettava Meksikoon liittyviä asioita. Napsauttamalla pajatsoa voit pelata meksikolaista muistipeliä. Napsauta Start-painiketta, valitse vaikeusaste ja yritä löytää yhteen sopivat kortit hiirellä napsauttelemalla. Jos tarvitset apua, napsauta kysymysmerkkiä. Uusi peli aloitetaan Start-painikkeesta. Pelistä poistutaan napsauttamalla pientä ovipiirrosta. Pajatso-ikkunassa voit napsauttaa maapalloa, jos haluat lentää uuteen maahan, tai lentokonetta, jos mielit palata takaisin tulohalliin. Tulohallissa on vielä muitakin esineitä, joiden napsautus käynnistää eri tehtäviä puhelin, televisio ja vessan ovi. Kun napsautat naista uudemman kerran, Toto palaa takaisin ufoonsa. Maailmankartalta voit taas valita uuden maan. Venäjällä on värityskirja, pohjoisnavalla voi leikkiä lumipalloilla ja kirjaimilla, ja Australiassa voi etsiä esineitä suurennuslasilla. Ohjelmasta poistutaan napsauttamalla maailmankartassa olevaa pientä ovea.

Toto toimii Windows 3.1ssä ja Windows 95ssä.

Vähimmäisvaatimukset
486-tietokone
8 Mt ram